als_Latn dik_Latn sag_Latn
Në cilin vend jashtë Shqipërisë dhe Kosovës, shqiptarët janë më të diskriminuar sipas Genc Prelvukaj?
Intervista 11 January, 2017, 12:25
Në serinë e intervistave të quajtura “Intervista Kuqezi”, që realizohen me personalitete të ndryshme shqiptare, nga Gazeta Online “Sovrani.info”, me një bllok pyetjesh ekskluzivisht për shqiptarët, është përgjigjur Genc Prelvukaj
Cili është vendi më i bukur shqiptar?
Ka shumë. Në momentin që mendon për një vend të shkon mendja tek një tjetër dhe ngatërrohesh menjëherë.
Kush është personaliteti shqiptar më i rëndësishëm që i ka dhënë njerëzimit?
Ka shumë të njohur e të mirë por mendoj që Nënë Tereza i ka dhënë më shumë njerëzimit se të tjerët; shembullin e veprës dhe zemrës së mirë.
Nëse do të duhej të veçonit një shqiptar, si më meritorin për kombin, pavarësisht periudhave, cili është ai?
Nuk është gjë e lehtë të përcaktohet njeriu për një personalitet pasiqë për kombin kanë dhënë shumë. Megjithatë unë vecoj Hasan Prishtinën. Njeri i jashtzakonshëm.
Cilin ushqim shqiptar do t’ia shërbenit me krenari një vizitori, që do të njihet me kuzhinën Shqiptare?
Do të gjeja dicka vërtetë shqiptare, dhe jo ato që i kemi adaptuar si tonat dhe do tia shërbeja me krenari gjithsesi.
Cili është aktori më i madh shqiptar për ty, me cilin rol, në cilin film?
Deri më tani janë James Belushi dhe Eliza Dushku. Secili film i prodhuar i tyre ka kaluar me jehonë. Janë aktorë të mëdhenj.
Nëse do të duhej ta prezantonit muzikën shqipe me një këngë apo me një këngëtar, cili do të ishte ai prezantim?
Shqiptarët kanë shumë këngë dhe këngëtarë të mirë. Do të më duhej shumë kohë për të bërë përzgjedhjen.
Vendi më i mirë turistik shqiptar, i cili mendoni se është konkurrent në botë?
Varësisht nga shijet. Nëse bëhët fjalë për bregdet, vendet në jug të Shqipërisë pa më të voglin dyshim, ndërsa për malet, me atë çka kam parë deri më sot është Kelmendi.
Monumenti historik, simbol i shqiptarëve?
Monumenti i Lidhjes Shqiptare të Prizrenit
Cila është periudha më e ndritshme e shqiptarëve?
Periudha e Rilindjes Kombëtare dhe angazhimit për të ngritur shtetin e pavarur shqiptar.
Kush është shqiptarja më e bukur?
Kjo është pyetje shumë e vështirë.
Cila është pasuria më e madhe kombëtare e shqiptarëve?
Fillon me gjuhën, trashëgiminë, vendin dhe mbaron me dëshirën për ti bërë gjërat më mirë.
Në trojet shqiptare ka shumë monumente historike, skulptura e vepra arti. Cilin artist do ta veçonit si mjeshtrin më të madh?
Në skulpturë pa dyshim Odhise Paskalin.
Në televizione të ndryshme shqiptare, kemi shumë drejtues emisionesh, cili është njëshi?
Blendi Fevziu dhe Alban Dudushi janë padyshim.
Gati të gjithë pajtohemi që Kadare është shkrimtari më i madh, dilema më e madhe që kemi është se kush vjen pas tij, i dyti?
Mendoj se është Dritëro Agolli
Cila është politikania më e bukur shqiptare?
Politikën me atë sy nuk e kam parë kurrë.
Cili është gazetari më zhbirues dhe më i guximshëm shqiptar?
Për gazetari hulumtuese, siç do të duhej të ishte, nuk më ka bindur asnjëri asnjëherë.
Kush është shqiptari më i pasur?
Nuk kam lexuar ndonjë statistikë sepse shqiptarë të suksesshëm ekonomikisht ka shumë. E kam në mendje Behxhet Pacollin tani për tani.
Cili është futbollisti më i madh shqiptar?
Lorik Cana dhe nuk diskutohet aspak.
Cili është shqiptari që na e ka prishur imazhin në botë?
Shqiptarët që kanë ikur në luftë në lindjen e mesme së fundi.
Kemi pasur fatin të përjetojmë edhe një nga luftërat çlirimtare të historisë së kombit tonë, atë të çlirimit të Kosovës. Kush nga këto figura ju bën më shumë përshtypje?
Jasharajt, duke filluar nga fëmijtë që ranë me pushkë në duar e deri tek më i moshuari i familjes.
Cili është shkencëtari më i madh shqiptar?
Ndoshta Ferid Murati. Nuk jam i sigurt.
Tipari më i mirë shqiptar?
Optimizmi
Me çfarë njihen shqiptarët në botë?
Një popull nuk mund të njihet vetëm me një gjë. Ka shumëçka.
Cili është prodhimi më i mirë shqiptar?
Për momentin them se industria e muzikës qëndron mirë.
Sa janë shqiptarët në numër?
Mendoj se janë 10 milionë pa shqiptarët në Turqi sepse nuk ka evidencë as të përafërt per ta veç spekulimeve. Shteti Turk zyrtarisht nuk iu ka dhënë kurrë mundësi organizimi dhe deklarimi si të tillë që të dihen.
A jeni për bashkim të shqiptarëve në 1 shtet, apo për 2 shtete shqiptare?
Unë gjithmonë kam qenë dhe vazhdoj të jem pro idesë për bashkim të shqiptarëve. Momentalisht forma e konfederates apo federatës do të ishte me e mira. Ata që kundërshtojnë bashkimin ose janë të painformuar ose këtë e bëjnë për shkak të interesave përsonale gjithsesi të dyshimta.
Kush është aleati më i madh i shqiptarëve?
Shtetet e Bashkuara të Amerikës. Shqiptarët ju detyrohen shumë. Megjithatë edhe popujt me etni gjermane janë aty afër.
Në cilin vend, në hapësirat autoktone shqiptare jashtë Shqipërisë dhe Kosovës, shqiptarët janë më të diskriminuar?
Greqi padyshim
Ku jetojnë shqiptarët më patriotë?
Shqiptar patriotë mund të ketë edhe në Zelandë të Re sikurse ne Vlorë e Prizren. Nuk ka lidhje vendi.
Veprimtari më i madh i çështjes shqiptare, ndër të gjallët?
Përgjigjja ime do të ndërlidhej me politikën e vonë kështu që nuk e them njëherë.
Një poezi ose një këngë shqipe, që e thua, e këndon ose e reciton kur je në çaste të gëzueshme apo melankolie, ose kur je duke pirë apo duke kaluar një mbrëmje me miq?
Në moment të ngarkuara me patriotizëm atëherë rreshta nga Lahuta e Malcisë të Gjergj Fishtës, ndërsa në rastet festive kenge qytetare te vjetra. E thashë, varësisht nga momenti në të cilën ndodhem.
A ka qenë Perandoria Otomane pushtuese për shqiptarët?
Kush e thotë ndryshe ka probleme. Perandoria Osmane ishte pushtuese pa diskutim. Historia mbi këtë periudhë gjendet e shkruar dhe nuk na vjen në ditet tona si e trashëguar përmes folklorit, kështu që është e saktë. Megjithatë natyra e sundimit nën Perandorinë Osmane ka dalluar duke qenë më liberale në disa aspekte në krahasim me perandoritë apo shtetet tjera nën të cilën shqiptarët u vunë në mesjetë. Sidoqoftë kjo nuk e ndryshon faktin që sunduan mbi shqiptarët për më shumë se pesë shekuj dhe lanë pasoja të rënda që i vuajmë edhe sot.
Nëse kinezët shquhen për konsumimin e orizit, me cilin produkt do t’i identifikonit shqiptarët?
Meqenëse dikur çdo fushë mbillej me misër them se aty ishim dikur, por sot gjithcka është ndryshe dhe nuk na karakterizon më asnjë produkt.
Nëse gjermanët i identifikojmë me birrën, rusët me vodkë, turqit me çaj, francezët me verë. Cila është pija e identitetit shqiptar?
Provoj të gjej përgjigjen në këtë rast por nuk më bie diçka interesante në mend. Them se konsumojmë të tëra nga këto dikë më pak e dikë më shumë
Pasioni për kafshët shtëpiake është i përhapur kudo në botë, sipas preferencave të ndryshme. Macet, qentë, peshqit, gjarpërinjtë etj. Me cilën kafshë janë më të lidhur shqiptarët?
Them se qentë pasiqë dikur çdo shtëpi e kishte nga një.
Kush janë më të bukur tek shqiptarët, femrat apo meshkujt?
Nuk e besoj që një motër e bukur mund të ketë vëlla të shëmtuar apo anasjelltas. Kështu që nuk mund të bëhët kjo ndarje.
Cila është besëtytnia që shqiptarët e besojnë më së shumti?
Ka shumë dhe varesisht nga regjioni.
A duhet besuar shqiptarit sot, kur ta jep besën?
Shqiptarit po, mirëpo jo secilit që flet shqip, sepse ka dallim.
Cili është aktualisht intelektuali më i madh shqiptar? (I gjallë)
Rexhep Qosja është njëri prej tyre. Megjithatë jo i vetmi se kemi edhe tjere.
Një pyetje shtesë, që do t’i shtoje kësaj inteviste?
Do ta potencoja lodhjen. Nuk është lehtë të përgjigjësh në 40 pyetje.
als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ron_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn